Diari Oficial de la Generalitat Valenciana


Sumari del DOGV 2761, del 03-06-1996 (1996/838365)

ORDRE de 10 de maig de 1996, de la Conselleria de Cultura, Educació i Ciència per la qual es convoca un concurs públic per a la concessió de beques per a l'ampliació i el perfeccionament d'estudis audiovisuals.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2761

Data del DOGV
:   03-06-1996

Secció del DOGV
:   ALTRES DISPOSICIONS

Número del document
:   1996/838365


Data del document
:   10-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de maig de 1996, de la Conselleria de Cultura, Educació i Ciència per la qual es convoca un concurs públic per a la concessió de beques per a l'ampliació i el perfeccionament d'estudis audiovisuals.   
Per tal d'afavorir la formació i el perfeccionament de professionals en el camp audiovisual dins de la línia de suport i foment d'aquesta activitat a la Comunitat Valenciana, i considerant que una de les mesures que s'han d'adoptar amb aquesta finalitat és facilitar l'assistència a cursos de perfeccionament i ampliació d'estudis en aquesta especialitat a centres de reconegut prestigi, tant nacionals com internacionals, durant 1996, d'acord amb els articles 2 i 31.4 de la Llei Orgànica 5/1982, per la qual s'aprovà l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE  
Primer  
Convocar un concurs públic per a la concessió de beques per a l'ampliació i el perfeccionament d'estudis audiovisuals a centres nacionals o internacionals. L'import total d'aquestes ajudes no podrà excedir de 5.000.000 de pessetes, que s'abonaran a càrrec de la línia 404/96 del programa pressupostari 455.10 Promoció Cultural, del pressupost per a 1996 de la Generalitat Valenciana.  
Segon  
Aprovar les bases per les quals es regirà la convocatòria i el model d'instància que s'inclouen com a annexos I i II a aquesta ordre.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions que requerisca l'aplicació i el desplegament del que es disposa en aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos, a comptar des del dia de la seua publicació, davant la Sala del Contenciosa Administrativa del Tribunal Superior de Justícia de la Comunitat Valenciana. Per a aquesta interposició cal una comunicació prèvia a aquest òrgan. Tot això de conformitat amb el que es disposa en l'article 58 de la Llei reguladora de la Jurisdicció Contenciós Administrativa i l'article 110.3 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de maig de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases per a la concessió de beques per a l'assistència  
a cursos d'ampliació i perfeccionament  
d'estudis audiovisuals  
1. Objecte  
Aquestes beques tenen per finalitat afavorir la formació i el perfeccionament de professionals en el camp audiovisual.  
2. Característiques de les ajudes  
Aquests ajudes estan destinades a la realització de cursos audiovisuals de formació i perfeccionament, a centres de reconegut prestigi, tant nacionals com internacionals.  
L'import de les subvencions regulades en aquesta ordre no podrà, en cap cas, ser d'una quantia que, aïlladament o en concurrència amb subvencions d'altres administracions públiques o d'altres entitats públiques o privades, nacionals o internacionals, supere l'import de l'activitat a desenvolupar pel beneficiari.  
3. Beneficiaris  
Els sol·licitants hauran de residir a la Comunitat Valenciana i estar en possessió de titulació superior (llicenciatura universitària) per a cursos teòrics o de Formació Professional de Segon Grau en Imatge i So per a cursos tècnics, i excepcionalment i subsidiàriament aquells que sense tenir les titulacions referides acrediten una trajectòria professional o acadèmica d'especial interés en el camp audiovisual.   
4. Sol·licituds  
4.1. El termini de presentació de les sol·licituds serà d'un mes a partir del dia següent de la publicació d'aquesta ordre en el Diari Oficial de la Generalitat Valenciana.  
4.2. Les sol·licituds s'hauran de formalitzar segons el model que figura en l'annex II, que es facilitarà a les direccions territorials de Cultura i Educació, i hauran d'anar acompanyades dels següents documents:  
1) Fotocòpia del DNI del sol·licitant.  
2) Dades bancàries: número de compte, sucursal i nom de l'entitat on vulga el sol·licitant rebre l'ajuda si li és concedida. És imprescindible que el titular del compte corrent siga el sol·licitant de la subvenció.  
3) Declaració de subvencions que s'hagen sol·licitat amb la mateixa finalitat a d'altres institucions i organismes i aquelles que, si és el cas, hagen estat concedides per a la mateixa finalitat.  
4) Currículum acadèmic del sol·licitant en les matèries referides a l'objecte de l'ajuda, documentat com cal i la relació d'activitats professionals realitzades.  
- Els sol·licitants que vagen a cursos tècnics hauran d'acreditar estar en possessió d'estudis a nivell de F.P. II d'Imatge i So;  
- Els sol·licitants que vagen a cursos teòrics hauran d'acreditar estar en possessió d'estudis superiors (nivell de llicenciatura);  
- Els sol·licitants que no tinguen les titulacions demanades hauran de presentar una acreditació documental de la seua trajectòria professional o acadèmica d'especial interés en el camp audiovisual.  
5) àmplia informació sobre el curs per al qual se sol·licita l'ajuda i el pressupost d'aquest.  
6) àmplia informació sobre l'escola que imparteix el curs, que inclourà la relació del material de què disposa l'escola per a la docència de les pràctiques.  
7) En cas que la sol·licitud siga per a l'estranger, el sol·licitant haurà d'indicar els idiomes que domina i el respectiu nivell de coneixement.  
8) Còpia de la declaració de l'impost sobre la renda de les persones físiques de la unitat familiar en què el sol·licitant estiga integrat a efectes fiscals, corresponent a l'exercici fiscal de 1994, segellada per alguna de les oficines habilitades pel Ministeri d'Hisenda, per a la percepció de l'import.   
4.3. La Direcció General de Promoció Cultural podrà cridar els sol·licitants per a la realització d'entrevistes personals per tal de clarificar la documentació presentada. La Direcció General de Promoció Cultural podrà sol·licitar també l'aportació dels documents o la informació suplementària que considere oportuna per a l'estudi de la sol·licitud.  
4.4. Tota la documentació demanada es presentarà a les Direccions Territorials de Cultura i Educació junt amb la sol·licitud, o als centres de l'Oficina d'Informació, Iniciatives i Reclamacions de la Generalitat Valenciana, o bé s'enviarà per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
4.5. Les direccions territorials de Cultura i Educació enviaran les sol·licituds d'ajuda a la Direcció General de Promoció Cultural de la Conselleria de Cultura, Educació i Ciència, la qual instruirà l'expedient corresponent.  
4.6. Si la sol·licitud no inclou totes les dades o hi falta documentació acreditativa, s'instarà l'interessat perquè en el termini de 10 dies solucione aquests defectes, amb l'advertiment que, altrament, no es donarà curs a la sol·licitud incompleta i s'arxivarà l'expedient. En qualsevol cas, la Direcció General de Promoció Cultural podrà demanar als sol·licitants que proporcionen qualsevol informació aclaridora que resulte necessària, en relació amb els punts anteriorment indicats.  
5. Avaluació i resolució de les sol·licituds  
5.1. Per a la valoració dels projectes es formarà una comissió avaluadora, la composició de la qual serà la següent:  
- President: director general de Promoció Cultural o persona en qui delegue.  
- Vicepresident: cap de Servei de Promoció i Difusió Cultural o persona en qui delegue.  
- Vocals: tres membres designats pel director general de Promoció Cultural.   
5.2. Els criteris que es tindran en compte per a l'avaluació de les sol·licituds presentades seran els següents:  
a) Currículum acadèmic i professional del sol·licitant.  
b) Adequació de l'activitat amb la projecció professional del sol·licitant.  
c) Reconeixement, tant nacional com internacional, de l'escola on s'ha de realitzar el curs de formació.  
d) També es consideraran els costos que supose el desenvolupament del programa de treball proposat, especialment en la determinació de la quantia de la beca.  
e) Es valoraran els recursos econòmics dels sol·licitants, de manera que s'afavorisca la situació d'aquells que compten amb menors ingressos personals o familiars.  
5.3. Realitzada la valoració de les sol·licituds per la comissió avaluadora, el director general de Promoció Cultural elevarà la corresponent proposta a la consellera de Cultura, Educació i Ciència, el qual resoldrà la concessió de les ajudes, així com la quantia d'aquestes. Aquesta resolució haurà de ser dictada en el termini màxim de tres mesos a partir de la data de finalització de la presentació de sol·licituds. En cas que en el termini establit no s'haja dictat cap resolució, la petició s'entendrà desestimada.  
6. Acceptació de l'ajuda  
Concedida la subvenció, el beneficiari n'haurà de manifestar per escrit l'acceptació en un termini no superior a 15 dies naturals, comptats a partir de la recepció de la notificació de la concessió de l'ajuda (annex III). Transcorregut aquest termini sense que es reba l'acceptació expressa, es declararà que ha perdut el dret a la subvenció concedida.  
7. Obligacions dels beneficiaris  
Són obligacions del beneficiari:  
1) Realitzar l'activitat que fonamenta la concessió de la subvenció.  
2) Comunicar a la Direcció General de Promoció Cultural qualsevol eventualitat o modificació que puga afectar el desenvolupament de la finalitat de la subvenció.  
3) Comunicar a la Direcció General de Promoció Cultural l'obtenció de subvencions o ajudes per a la mateixa finalitat, procedent de qualssevol altres administracions o entitats públiques.  
4) Acreditar davant la Direcció General de Promoció Cultural la realització de l'activitat, així com el compliment dels requisits i les condicions que determinen la concessió o el gaudi de l'ajuda.  
5) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
6) Presentar davant la Direcció General de Promoció Cultural, en el termini màxim de dos mesos, a partir del moment en què finalitze el curs:  
- certificació de les autoritats acadèmiques, professor o professors del centre o institució on es desenvolupen els estudis o treballs, que acredite la continuïtat i l'aprofitament;  
- memòria detallada sobre el desenvolupament i la realització del curs per al qual li va ser concedida l'ajuda.  
7) El desenvolupament de les activitats acadèmiques s'ha de realitzar durant l'any 1996.  
8. Pagament de les ajudes  
8.1. El pagament de les ajudes es realitzarà d'una sola vegada, i començarà a tramitar-se a partir del moment en què el beneficiari presente:  
a) l'acceptació de l'ajuda;  
b) el certificat expedit pel centre d'haver començat el curs.  
Aquesta documentació es presentarà a la Direcció General de Promoció Cultural abans del 30 de novembre de 1996. A partir d'aquesta data, el crèdit quedarà anul·lat, i es perdrà el dret a cobrar l'ajuda concedida.  
8.2. Finalitzat el curs, el beneficiari haurà de presentar la documentació acreditativa d'haver acomplert les obligacions que s'especifiquen en l'apartat 7.6 d'aquest annex.  
8.3. L'incompliment de qualsevol dels requisits estipulats en aquesta convocatòria, així com la infracció provada en algun dels seus punts, farà nul·la la concessió de l'ajuda, i obligarà al reembossament de les quantitats rebudes.   
ANNEX II  
Model de sol·licitud  
(Nom i cognoms) ... amb DNI/NIF ... domiciliat/ada a ... carrer/plaça ... núm. ... CP ... tel ...  
EXPOSA:  
Que vol acollir-se a l'Ordre de 14 de maig de 1996 de la Conselleria de Cultura, Educació i Ciència per la qual es convoquen beques per a l'ampliació i perfeccionament d'estudis audiovisuals durant l'any 1995. (DOGV núm. ...) i  
SOL·LICITA: Que li siga concedida una ajuda econòmica per a l'assistència al curs....al centre ... de ...  
Donat cas que es concedisca la beca, l'import d'aquesta s'haurà d'ingressar en el c/c núm. ... del banc o caixa ... sucursal ... carrer ... núm. ... titular ...  
(Població) ..., ... d ... de 1996  
Signat:  
DIRECCIó GENERAL DE PROMOCIó CULTURAL.  
CONSELLERIA DE CULTURA, EDUCACIó I CIèNCIA DE LA GENERALITAT VALENCIANA.   
ANNEX III  
Acceptació de la subvenció i compromís  
de compliment d'obligacions  
(Nom i cognoms) ... amb DNI ..., beneficiari/a d'una beca per a assistir al curs ... al centre ... de ..., per un muntant de ..., concedida per resolució de ...de 1996, a l'empara de l'Ordre de 14 de maig de 1996, de la Conselleria de Cultura, Educació i Ciència.  
Fa constar l'acceptació d'aquesta ajuda i es compromet al compliment de totes les obligacions establides en l'ordre de referència.  
(Població)..., ... d ... de 1996.  
Signat:  
DIRECCIó GENERAL DE PROMOCIó CULTURAL.  
CONSELLERIA DE CULTURA, EDUCACIó I CIèNCIA DE LA GENERALITAT VALENCIANA.